Primăria Timișoara mai marchează o premieră, și tot pe rețelele de socializare. De acum, cei care întârzie la serviciu vor fi trecuți pe „panoul de rușine”, pe pagina de Facebook a așa-numitei televiziuni a municipalității! UPDATE: Unul dintre „întârziați” este în concediu de odihna, iar altul a dispărut între timp de pe listă.



Probabil că în Primăria Timișoara se întârzie pe capete, iar potențialele sancțiuni administrative nu-i impresionează pe angajații somnoroși. Dar cum ar fi să știe toată lumea că tu, ditamai funcționarul, nu vii la timp la serviciu? Ei bine, de acum sunt toate șansele să afle prietenii și dușmanii că nu te grăbești să ajungi la birou. Pe pagina de Facebook a „Televiziunii PMT” a apărut, joi, 7 septembrie, lista celor care, în ziua respectivă, au venit cu întârziere la lucru. Este vorba despre exact 24 de persoane, printre care și arhitectul șef Sorin Ciurariu. Postarea este însoțită de o fotografie a… primarului Nicolae Robu, care nu este chiar cel mai punctual om de pe planetă. La serviciu însă ajunge la timp dimineața.

Iată și lista completă

1 Oprișor Loredana

2 Bozan Cristina

3 Lucaciu Dorica

4 Silaghi Cosmin

5 Jenariu Mariana

6 Sava Monica

7 Duma Marius

8 Dubleș Victoria

9 Oszlonyai Alexandrina

10 Achiriloaei-Pop Mihaela

11 Ciev Zaharie

12 Șipetan Ela

13 Badea Ioan

14 Ardelean Daniela

15 Străuț Dorina

16 Potop Victor

17 Bălu Rodica

18 Fulga Maria

19 Postelnicu Gabriela

20 Ioschici Tiberiu

21 Albu Rodica

22 Ciurariu Emilian-Sorin

23 Colongin Cosmin

24 Stoia Tiberiu



UPDATE1: Cei 24 de „întârziați” sunt, de fapt, 23! Ocupanta poziției cu numărul 12, Ella Șipețan, a răspuns pe Facebook. „Consider necesară dezmințirea prin intermediul celor de la Resurse Umane. Personal apar la poziția 12, în ciuda faptului că sunt în concediu de odihnă aprobat conform cerințelor în vigoare”, a notat aceasta. Apoi a atașat cererea de concediu aprobată, care îi dă dreptul să nu vină la serviciu până în 11 septembrie. Ella Șipețan are liber până vineri, 8 septembrie, inclusiv.



UPDATE2: Între timp, de pe listă a dispărut poziția a șasea, Monica Sava. Aceasta, spune, tot pe Facebook, Ella Sipetan, este în concediu, așa că nu avea cum să vină la serviciu. Ella Sipetan figura, în continuare, ca întârziată la muncă.